**Martin Kečkeš** (\*7. marec 1994) je slovenský hokejový obranca. Je odchovancom klubu MHK Dubnica nad Váhom.

Klubový hokej
-------------

Martin Kečkeš začínal s hokejom v klube MHK Dubnica nad Váhom. Ako mladší žiak prestúpil pred sezónou 2007/08 do susednej Dukly Trenčín, kde odohral dve sezóny. Pre sezónou 2009/10 sa vrátil do klubu MHK Dubnica nad Váhom, kde hral za dorastenecké mužstvo. V nasledujúcej sezóne hrával okrem dorastencov MHK Dubnica nad Váhom už aj za juniorské mužstvo. Pred sezónou 2011/12 prestúpil do Švédska do klubu Falu IF, kde hral dorasteneckú ligu J18 Elit čo je druhá najvyššia dorastenecká liga vo Švédsku. V tejto sezóne nastúpil aj za Slovenskú reprezentáciu v 6 prípravných zápasoch. Pred novým ročníkom sa stal hráčom klubu Luleå HF, kde hrával v juniorskej lige SuperElit. Práve počas tejto sezóny nastúpil premiérovo medzi mužmi. V 4 stretnutiach nastúpil za klub Bodens HF v Division 1, čo je tretia najvyššia súťaž vo Švédsku. Sezónu, ale dokončil v zámorí v lige NAHL, kde sa stal hráčom klubu Wenatchee Wild, kde si zahral aj play-off.   

V sezóne 2013/14 odišiel hrať ruskú juniorskú ligu MHL, kde pôsobil v českom klube HC Energie Karlovy Vary. V tejto sezóne nastúpil aj za reprezentáciu Slovenska do 20 rokov na Majstrovstvách sveta juniorov, kde nastúpil v 5 stretnutiach. Za juniorské mužstvo klubu HC Energie Karlovy Vary pôsobil v MHL aj v nasledujúcej sezóne. Počas sezóny nastúpil aj za seniorské mužstvo HC Baník Sololov v 2. hokejovej lige ČR. Nasledujúci ročník odohral v poľskej lige za klub Zaglebie Sosnowiec. Pred sezónou 2016/17 sa stal hráčom švédskeho klubu Boro/Vetlanda, ktorý pôsobí v lige Division 2, čo je 4 najvyššia súťaž vo ŠVédsku.

Štatistiky - Základná časť
--------------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2011/12 | Švédsko  J18 Elit | Falu IF J18 | 25 | 2 | 5 | 7 |
| 2011/12 | Švédsko  J20 Elit | Falu IF J20 | 13 | 3 | 3 | 6 |
| 2012/13 | Švédsko  SuperElit | Luleå HF J20 | 22 | 0 | 1 | 1 |
| 2012/13 | Švédsko  Division 1 | Bodens HF | 4 | 0 | 0 | 0 |
| 2012/13 | USA  NAHL | Wenatchee Wild | 17 | 0 | 1 | 1 |
| 2013/14 | Rusko  MHL | HC Energie Karlovy Vary | 34 | 4 | 9 | 13 |
| 2013/14 | Česko  2. hokejová liga ČR | HC Baník Sokolov | 12 | 0 | 1 | 1 |
| 2014/15 | Rusko  MHL | HC Energie Karlovy Vary | 11 | 1 | 1 | 2 |
| 2014/15 | Česko  2. hokejová liga ČR | HC Baník Sokolov | 12 | 0 | 1 | 1 |
| 2015/16 | Česko  1. hokejová liga ČR | HC AZ Havířov 2010 | 1 | 0 | 1 | 1 |
| 2015/16 | Poľsko  Polska Hokej Liga | Zaglebie Sosnowiec | 33 | 5 | 6 | 11 |
| 2016/17 | Švédsko  Division 2 | Boro/Vetlanda HC | 10 | 1 | 0 | 1 |

Štatistiky - Play-off
---------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2012/13 | USA  NAHL | Wenatchee Wild | 17 | 0 | 1 | 1 |
| 2015/16 | Poľsko  Polska Hokej Liga - Baráž | Zaglebie Sosnowiec | 8 | 0 | 2 | 2 |

Reprezentačná kariéra
---------------------

| Sezóna | Tím | Turnaj | Miesto konania | Stretnutia | Góly | Asistencie | Body | Umiestnenie Slovenska |
| --- | --- | --- | --- | --- | --- | --- | --- | --- |
| 2011/12 | Slovensko 18 | Prípravné stretnutia | - | 6 | 1 | 0 | 1 | - |
| 2013/14 | Slovensko 20 | Prípravné stretnutia | - | 4 | 0 | 0 | 0 | - |
| 2013/14 | Slovensko 20 | Majstrovstvá sveta juniorov | Švédsko  Malmö | 5 | 0 | 0 | 0 | 8. miesto |

Zdroj
-----

* Martin Kečkeš na eliteprospects
* Martin Kečkeš na eurohockey.com